संसद एक स्वर में संदेश देगी कि वह सैनिकों के साथ एकजुटता से खड़ी है: पीएम मोदी
प्रधानमंत्री नरेंद्र मोदी ने कहा है कि देश की संसद एक स्वर में यह संदेश देगी कि वह सैनिकों के साथ एकजुटता से खड़ी है।
नई दिल्ली: प्रधानमंत्री नरेंद्र मोदी ने कहा है कि देश की संसद एक स्वर में यह संदेश देगी कि वह सैनिकों के साथ एकजुटता से खड़ी है। पीएम मोदी ने यह बात संसद सत्र शुरू होने से पहले संसद परिसर में मीडियाकर्मियों से बातचीत में कही। वे मॉनसून सत्र के पहले दिन संसद की कार्यवाही में भाग लेने के लिए पहुंचे है। प्रधानमंत्री ने चीन का नाम लिए बिना कहा कि आज जब हमारी सेना के वीर जवान सीमा पर डटे हुए हैं, बड़ी हिम्मत, जज़्बे, बुलंद हौंसलों के साथ दुर्गम पहाड़ियों में डटे हुए हैं। जिस विश्वास के साथ वो खड़े हैं, मातृभूमि की रक्षा के लिए डटे हुए हैं ये सदन भी एक स्वर से संदेश देगा कि सेना के जवानों के पीछे देश खड़ा है।